جمهورباشقانلیغی قایناق‌لاری، "اردوغان بیزه دانیشدی" دئین روس قازئته‌سی ایزوستیانی یالانلادی.
قازئته، پرزیدنت رجب طیب اردوغانین، تورکیه‌نین، سوریه‌نین قوزئیینده گئنیش یئنی بیر عملیات تشکیل ائده‌بیله‌جگینی سؤیله‌دیگینی یازمیشدی.
اردوغانین اؤزلرینه دانیشدیغینی ادعا ائدن قازئته،
"پرزیدنت، سوریه‌نین قوزئیینده بیر کورد دؤولتی قورولماسینا ایجازه وئرمه‌یه‌جک‌لرینی یئنیله‌یه‌رک، ان کیچیک بیر تهدید قارشی‌سیندا بئله بورادا یئنی بیر حربی عملیات دوزنلمه‌یه حاضر اولدوق‌لارینی ایفاده ائتدی" دئیه یازمیشدی.
آنجاق جمهورباشقانلیغی قایناق‌لاری، ایزوستیانین خبرینی یالانلایا‌راق، اردوغانین آدی گئچن قازئته ایله بیر مصاحیبه‌سی اولمادیغینی ایفاده ائتدی.
